ঐন্দ্রিতা রায়
ঐন্দ্রিতা রায় (জন্ম: ১৬শে এপ্রিল ১৯৮৫) হলেন একজন ভারতীয় চলচ্চিত্র অভিনেত্রী, যিনি মূলত কন্নড় চলচ্চিত্রে অভিনয় করে থাকেন। ২০০৭ সালে তিনি মেরাভানিঙ্গে নামক চলচ্চিত্রে অভিনয়ের মধ্য দিয়ে অভিনয় জগতে পা রাখেন। অতপর তিনি বেশ কয়েকটি বাণিজ্যিকভাবে সফল ছবিতে অভিনয় করার মাধ্যমে কন্নড় চলচ্চিত্রে শীর্ষস্থানীয় সমসাময়িক অভিনেত্রী হিসাবে প্রতিষ্ঠিত হয়েছিলেন। তিনি মানসারে নামক একটি চলচ্চিত্রে মানসিক প্রতিবন্ধী মেয়ে দেবিকা চরিত্রে অভিনয়ের মাধ্যমে সমালোচকদের প্রশংসা পেয়েছিলেন।